《八月十三夜仲季二弟弄月亭对饮》
宋代·喻良能

今宵端正月，故故向湖山。
玉兔窥杯凸，冰娥怪鬓斑。
诗情甪里逸，酒胆夏黄悭。
兴罢度桥处，天风松桂间。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。